# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 11/2018

# zo zasadnutia Vedenia STU zo dňa 23.05.2018

**PRÍTOMNÍ: podľa prezenčnej listiny**

**PROGRAM:**

1. Kontrola úloh

2. Harmonogram rokovaní na I. akademický polrok 2018/2019

3. Správa o činnosti Vydavateľstva SPEKTRUM STU za rok 2017 a 1. štvrťrok 2018

4. Správa o činnosti Projektového strediska STU

5. Správa o stave implementácie “Nariadenia Európskeho parlamentu a rady EÚ č.2016/679 o ochrane fyzických osôb pri

spracúvaní osobných údajov a o voľnom pohybe takýchto údajov" (GDPR) na STU

6. Návrh na odsúhlasenie NZ a dodatkov k NZ

7. Rôzne

**K BODU 1: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **4.2D/2018-V** | Vedenie STU ukladá prispôsobiť pravidlá  súvisiace s bezpečnostným projektom  súčasným univerzitným legislatívnym  podmienkam. | 30.05.2018 | P. Čičák,  M. Ďurkovič | 5 | predĺžená |

**UZNESENIE: 11.1/2018-V**

Vedenie STU berie na vedomie stav plnenia úlohy č. 4.2D/2018-V.

**K BODU 2: Harmonogram rokovaní na I. akademický polrok 2018/2019**

Materiál uviedol rektor ako návrh plánu rokovaní grémií STU na ďalšie obdobie.

**UZNESENIE: 11.2/2018-V**

Vedenie STU schvaľuje harmonogram rokovaní na I. akademický polrok 2018/2019 a odporúča predložiť materiál na zasadnutie

Kolégia rektora STU dňa 06.06.2018.

**K BODU 3: Správa o činnosti Vydavateľstva SPEKTRUM STU za rok 2017 a 1. štvrťrok 2018**

Materiál uviedol prorektor Peciar v zastúpení kvestora. Prizvaný: Ing. Zsigo.

Ing. Zsigo v krátkosti informoval prítomných o personálnom a technickom zabezpečení pracoviska, ako aj jeho financovaní. Krátka

diskusia sa viedla k predaju a vydávaniu publikácií - zoznamu titulov vydaných podľa edičného plánu, aj mimo neho.

**UZNESENIE: 11.3/2018-V**

Vedenie STU berie na vedomie správu o činnosti Vydavateľstva SPEKTRUM STU za rok 2017 a 1. štvrťrok 2018.

**K BODU 4: Správa o činnosti Projektového strediska STU**

Materiál uviedol prorektor Moravčík.

Diskusia sa viedla prioritne k útvaru administrácie projektov a jeho činnostiam. Prorektor Moravčík oboznámil členov vedenia aj o cieľoch a aktivitách pre nadchádzajúce obdobie.

**UZNESENIE: 11.4/2018-V**

Vedenie STU berie na vedomie správu o činnosti a hospodárení Projektového strediska STU za rok 2017.

**K BODU 5: Správa o stave implementácie “Nariadenia Európskeho parlamentu a rady EÚ č.2016/679 o ochrane fyzických osôb pri spracúvaní osobných údajov a o voľnom pohybe takýchto údajov" (GDPR) na STU**

Materiál uviedol prorektor Čičák v súvislosti s európskym nariadením platným od 25.05.2018. Prizvaní: Ing. Ďurkovič, doc. Hudec.

K bodu sa viedla rozsiahla diskusia. Prítomní diskutovali najmä o potrebných krokoch, ktoré je nutné vykonať v najbližších dňoch. Riaditeľ CVT STU detailne informoval o skutkovom stave a vyplývajúcich zákonných povinnostiach. Rektor konštatoval, že urgentne potrebujeme zoznam zákonných dôvodov.

V nadväznosti na uvedené prorektor Čičák predložil návrh podmienok ochrany súkromia, ktoré po ich odsúhlasení odporučil zverejniť na dostupných portáloch STU. Rektor po konzultácii s ostatnými prítomnými navrhol doplniť k predloženým podmienkam krátky úvod – základné informácie a vysvetlenie problematiky vo forme ľahko čitateľného textu.

**UZNESENIE: 11.5/2018-V**

Vedenie STU berie na vedomie správu o stave implementácie „Nariadenia Európskeho parlamentu a rady EÚ č.2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR)“ na STU a navrhuje realizovať predložené opatrenia.

**UZNESENIE: 11.5.1/2018-V**

Vedenie STU odporúča informovať akademickú obec o podmienkach súvisiacich s novou legislatívou GDPR zverejnením informácie na web stránke STU a príslušných subsystémoch IS STU.

**UZNESENIE: 11.5.2/2018-V**

Vedenie STU určuje doc. Ing. Ladislava Hudeca, CSc. ako zodpovednú osobu konať a plniť úlohy v mene STU podľa § 46 zákona   
č. 18/2018 Z. z. o ochrane osobných údajov a o zmene a doplnení niektorých zákonov.

**ÚLOHA: 11.5A/2018-V**

Vedenie STU ukladá určiť a ustanoviť Zodpovednú osobu (DPO) na STU v zmysle Nariadenia EP a rady EÚ č.2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a zákona č. 18/2018 Z. z. o ochrane osobných údajov (ďalej len Nariadenie a Zákon).

Z: rektor

T: 25.05.2018

**ÚLOHA: 11.5B/2018-V**

Vedenie STU ukladá informovať o ustanovení Zodpovednej osoby (DPO) na STU v zmysle Nariadenia a Zákona dozorný orgán

(ÚOOÚ), dekanov fakúlt a riaditeľov súčastí STU.

Z: rektor

T: 25.05.2018

**ÚLOHA: 11.5C/2018-V**

Vedenie STU ukladá poveriť kvestora, dekanov fakúlt, riaditeľov CVT, ŠDaJ a ÚZ Gabčíkovo predložiť zoznamy osôb pracujúcich

s osobnými údajmi a spravujúcich informačné systémy.

Z: rektor

T: 25.05.2018

**ÚLOHA: 11.5D/2018-V**

Vedenie STU ukladá v zmysle odporúčaní Analýzy stavu ochrany osobných údajov na STU pri ich spracúvaní, prenose a uchovávaní prehodnotiť rozsah a účel spracovania osobných údajov, poskytovania sprostredkovateľom a ich zverejňovania a archivácie.

Z: Zodpovedná osoba, prorektor Čičák, riaditeľ CVT STU

T: ihneď po uzavretí Analýzy

**ÚLOHA: 11.5E/2018-V**

Vedenie STU ukladá dokončiť uzatvorenie zmlúv, resp. dodatkov k zmluvám so sprostredkovateľmi, ktorí spracúvajú osobné údaje v mene STU s tým, že je potrebné v zmysle §24 Nariadenia, aby aj oni preukázali rozsah opatrení na svojej strane pre implementáciu Nariadenia a Zákona.

Z: Zodpovedná osoba, prorektor Čičák, riaditeľ CVT STU

T: 25. 5. 2018

**ÚLOHA: 11.5F/2018-V**

Vedenie STU ukladá na základe odporúčaní zadať potrebné zmeny programových aplikácií u sprostredkovateľov, zvážiť rozsah potrebných preukázateľných súhlasov dotknutých osôb s ohľadom na zákonné dôvody.

Z: Zodpovedná osoba, prorektor Čičák, riaditeľ CVT STU

T: ihneď po uzavretí Analýzy

**ÚLOHA: 11.5G/2018-V**

Vedenie STU ukladá zabezpečiť, nápravu súčasného stavu na tých fakultách, kde je nedostatočné alebo nekvalifikované personálne zabezpečenie správy a prevádzky sieťovej infraštruktúry.

Z: dekani fakúlt

T: ihneď

**ÚLOHA: 11.5H/2018-V**

Vedenie STU ukladá na základe odporúčaní Analýzy v nevyhnutnom rozsahu revidovať organizačno-právne dokumenty a to *Prevádzkovú bezpečnostnú smernicu* a *Smernicu na ochranu osobných údajov*, v zmysle povinnosti STU ako prevádzkovateľa, podľa §32 Nariadenia a §71 Zákona.

Z: Zodpovedná osoba na STU v zmysle Nariadenia a Zákona

T: ihneď po uzavretí Analýzy

**K BODU 6: Návrh na odsúhlasenie NZ a dodatkov**

Materiál uviedol prorektor Peciar v zastúpení kvestora

**UZNESENIE: 11.6/2018-V**

Vedenie STU prerokovalo žiadosti FEI STU o nájom nehnuteľného majetku STU uvedeného v bodoch 1 až 2 tohto materiálu

a odporúča rektorovi žiadosť uvedenú v bode 2 tohto materiálu v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **datawire s.r.o.,** Furdekova 2604/13, 851 04 Bratislava  nájomca je zapísaný v OR OS Bratislava I, oddiel Sro., vložka č.: 121849/B |
|  | Predmet nájmu: | dočasne nepotrebný majetok; nebytový priestor v administratívnej budove FEI STU na Ilkovičova 3 v BA, nachádzajúci sa v bloku B na 3. poschodí, pozostávajúci z kancelárskeho priestoru č. 315 o výmere 13,24m2,  predmet nájmu: **13,24m2**. |
|  | Účel nájmu: | kancelársky priestor |
|  | Doba nájmu: | 01.06.2018 – 31.05.2019 |
|  | Nájomné: | kancelársky priestor (13,24m2) – 60,00 €/m2/rok, t. j. 794,40 €/rok,  štvrťročná výška nájomného je 198,60 €,  nájomné spolu ročne: **794,40 €/rok**.  nájomné je v súlade so smernicou |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **2.** | **Nájomca:** | **Ing. Oľga Čičáková**, Bzovícka 30, 851 07 Bratislava - Petržalka  je podnikateľom zapísaným v živnostenskom registri č. 105 - 6548, vydaným Okresným  úradom Bratislava, odbor živnostenského podnikania |
|  | Predmet nájmu: | **dodatkom č. 3** k Zmluve č. 50/2016 R-STU sa **predlžuje predmet** **nájmu** – dočasne nepotrebný majetok; nebytový priestor v administratívnej budove FEI STU na Ilkovičova 3 v BA, nachádzajúci sa v budove D na 3. poschodí, pozostávajúci z kancelárskeho priestoru č. 326 o výmere 14,92m2,  predmet nájmu: **14,92m2**. |
|  | Účel nájmu: | kancelársky priestor |
|  | Doba nájmu: | 01.07.2018 – 30.06.2020 |
|  | Nájomné: | kancelársky priestor (14,92m2) – 60,78 €/m2/rok, t. j. 906,84 €/rok,  štvrťročná výška nájomného je 226,71 €,  nájomné spolu ročne: **906,84 €/rok**.  nájomné je v súlade so smernicou |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

**K BODU 7: Rôzne**

**K BODU 7/A: Rôzne/Návrh na zahraničné pracovné cesty**

Materiál uviedol prorektor Čičák.

**UZNESENIE: 11.7A/2018-V**

Vedenie STU prerokovalo návrh na zahraničnú pracovnú cestu uvedenú v bode 1).

1. **Česká republika – Říkov**

|  |  |
| --- | --- |
| Účel cesty | Kontrolný deň projektu |
| Termín podujatia | 31.05.2018 |
| Miesto konania | Česká republika – Říkov |
| Očakávané náklady spolu | 300 € |
| Účastník cesty | prof. Ing. Marián Peciar, PhD. |
| Zdroj financovania: | bez nákladov na R-STU (P708 SjF) |

**INFORMÁCIE A OZNAMY:**

Rektor

* informoval o zvolenom kandidátovi na dekana MTF STU - prof. Ing. Miloš Čambál, CSc.

Prorektor Peciar

* navrhol zmenu termínu menovania docentov, odporučil realizovať menovanie prvý júlový týždeň

**UZNESENIE: 11.7B/2018-V**

Vedenie STU súhlasí so zmenou termínu menovania docentov na 02.07.2018 o 13:00 hod.

prof. Janovec

* informoval o výsledkoch postupu účastníkov STU v rámci 2. kola FWL-Slovakia 2018
* oboznámil prítomných o záveroch seminára organizovaného zástupcami firmy „Clarivate Analytics“

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 28.05.2018 | AS STU | 14:00 |  |
|  | 30.05.2018 | V STU | 09:00 |  |
| **Jún** | 06.06.2018 | KR STU | 09:00 |  |
|  | 07.06.2018 | SR STU | 08:30 |  |
|  | 11.06.2018 | PAS STU | 14:00 |  |
|  | 13.06.2018 | VR STU | 09:00 |  |
|  | 20.06.2018 | V STU | 09:00 |  |
|  | 25.06.2018 | AS STU | 14:00 |  |
|  | 27.06.2018 | V STU | 09:00 |  |
| **Júl** | 02.07.2018 |  | 13:00 | Menovanie doc. |

Zapísala: 24.05.2018 Zápisnicu overil: 24.05.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_